**Ministru kabineta sēdes protokollēmuma projekta**

**“Par Ministru kabineta 2012.gada 12.jūnija sēdes protokollēmuma (prot. Nr.33 62.§) "Rīkojuma projekts "Grozījums Ministru kabineta 2010.gada 6.janvāra rīkojumā Nr.5 "Par Profesionālās izglītības iestāžu tīkla optimizācijas pamatnostādnēm**

**2010.-2015.gadam""” 2.punktā dotā uzdevuma izpildi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta sēdes protokollēmuma projektu “Par Ministru kabineta 2012.gada 12.jūnija sēdes protokollēmuma (prot. Nr.33 62.§) "Rīkojuma projekts "Grozījums Ministru kabineta 2010.gada 6.janvāra rīkojumā Nr.5 "Par Profesionālās izglītības iestāžu tīkla optimizācijas pamatnostādnēm 2010.-2015.gadam"”" 2.punktā dotā uzdevuma izpildi” (turpmāk – projekts) pēc savas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 12.jūnija sēdes protokollēmuma (prot. 33 62.§) “Rīkojuma projekts “Grozījums Ministru kabineta 2010.gada 6.janvāra rīkojumā Nr.5 “Par Profesionālās izglītības iestāžu tīkla optimizācijas pamatnostādnēm 2010.-2015.gadam””” (turpmāk – protokollēmums) 2.punktā ministrijai tika uzdots iesniegt Ministru kabinetā nepieciešamos grozījumus tiesību aktos, kas regulē profesionālās izglītības finansēšanas kārtību, lai izpildītu Ministru kabineta 2010.gada 6.janvāra rīkojuma Nr.5 “Par Profesionālās izglītības iestāžu tīkla optimizācijas pamatnostādnēm 2010.-2015.gadam” (turpmāk – rīkojums) 3.4.apakšpunktā noteikto. Rīkojuma 3.4.apakšpunktā ministrijai uzdots sadarbībā ar pašvaldībām organizēt valsts profesionālās izglītības iestāžu nodošanu pašvaldībām atbilstoši Profesionālās izglītības iestāžu tīkla optimizācijas pamatnostādnēm 2010.–2015.gadam (turpmāk – pamatnostādnes).  Risināmā jautājuma komplicētības dēļ protokollēmuma 2.punktā dotā uzdevuma izpildes termiņš ir vairākkārt pagarināts, pēdējoreiz 2016. gada 12.jūlijā (prot. Nr. 35 12. §).  Īstenojot **rīkojuma** 3.4. apakšpunktā noteikto, ministrija:   1. nodevusi pašvaldību padotībā piecas profesionālās izglītības iestādes; 2. veikusi nepieciešamos grozījumus šādos normatīvajos aktos – Ministru kabineta **2007.gada 2.oktobra noteikumos Nr.655 "Noteikumi par profesionālās izglītības programmu īstenošanas izmaksu minimumu uz vienu izglītojamo";** Ministru kabineta 2011.gada 5.jūlija noteikumos Nr.523 **"**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**".**   2016.gada 21.jūnijā ministrija iesniedza Valsts kancelejā informatīvo ziņojumu **"**Par Profesionālās izglītības iestāžu tīkla optimizācijas pamatnostādņu 2010.-2015.gadam īstenošanu no 2010.gada 1.janvāra līdz 2015.gada 31.decembrim**" (ministrijas vēstule Nr.** 01 – 05/2509), tādējādi noslēdzot pamatnostādņu īstenošanu un iesākto darbu turpinot **"***Izglītības attīstības pamatnostādnēs 2014.-2020.gadam***"** (turpmāk – IAP 2014.-2020.), kuras ir saistītas ar augstāk minētajām pamatnostādnēm. IAP 2014.-2020. mērķis profesionālajā izglītībā ir nodrošināt turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī veicot to diferenciāciju, izveidot modernu, mūsdienu prasībām atbilstošu profesionālās izglītības materiālo un tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Pamatnostādnēs minētais uzdevums par profesionālās izglītības iestāžu finansēšanu netiek izslēgts no ministrijas aktualitātēm, jo Ministru kabineta 2016.gada 31.maija sēdes protokollēmuma (prot. Nr.26 39.§) **"**Informatīvais ziņojums **"**Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta **"**Par vidēja termiņa budžeta 2017., 2018. un 2019.gadam” un likumprojekta **"**Par valsts budžetu 2017.gadam**"** izstrādes procesā**""** 6.9. apakšpunktā ministrijai dots uzdevums sagatavot profesionālās izglītības finansēšanas modeli, pie kura ministrija šobrīd turpina strādāt. Ņemot vērā, ka arī Ministru kabineta 2016.gada 31.maija sēdes protokollēmuma 6.9. apakšpunktā dotais uzdevums ietver pašvaldību padotībā esošo profesionālās izglītības iestāžu finansēšanas modeli, būtu nepieciešama ministrijai protokollēmuma 2.punktā dotā uzdevuma atzīšana par aktualitāti zaudējušu, lai neradītu papildu administratīvo slogu.  Projekts paredz atzīt protokollēmuma 2.punktā dotā uzdevuma izpildi par aktualitāti zaudējušu. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |

Anotācijas II, III, IV, V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās. |
| 3. | Cita informācija | Nav |

Izglītības un zinātnes ministrs K.Šadurskis

Vizē:

Valsts sekretāre L.Lejiņa

19.01.2017.

612

A.Āboliņa,

IZM vecākā eksperte

Tālr. 67047930, [anita.abolina@izm.gov.lv](mailto:anita.abolina@izm.gov.lv)